Frans Sjöström

Frans Anatolius Sjöström (3. heinäkuuta 1840 Turku – 1. elokuuta 1885 Rönnskär) oli suomalainen arkkitehti., s. 207. Hänen isänsä oli kruununnimismies ja kehruuhuoneen tarkastaja F. W. Sjöström.”Muistokirjoitus”. Suomalainen Wirallinen Lehti 3.8.1885.

Sjöström opiskeli teknillisessä reaalikoulussa Turussa ja vuodesta 1861 Tukholman taideakatemiassa., s. 844. Vuosina 1869–72 hän oleskeli valtioavun turvin ulkomailla. Sjöström työskenteli jonkin aikaa F. W. Scholanderin toimistossa. Vuodesta 1872 hän toimi opettajana Polyteknillisessä opistossa Helsingissä.Rakennusopin historiaa Teknillinen korkeakoulu.

Hänen tuotantonsa edustaa uusrenessanssityyliä. Hänen töihinsä kuuluvat muun muassa Helsingissä sijaitseva Teknillisen korkeakoulun entinen päärakennus Hietalahdentorilla, Kuopion kaupungintalo, Kiteen kirkko, Lapinlahden kirkko, Helsingin kirurgisen sairaalan arkkitehtitöiden yhdistely, Viipurin kansakoulu, Turun Seurahuoneen muutos kaupungintaloksi ja Rouvasväen raamattuseuran rukoushuone Turussa. Sjöström suunnitteli myös vuonna 1878 valmistuneen, sittemmin puretun Skohan talon Helsingin keskustassa. Vuosina 1872–1876 Sjöströmillä oli Theodor Deckerin ja Theodor Höijerin kanssa yhteinen arkkitehtitoimisto Helsingissä.Otavan Iso tietosanakirja, osa 7, palsta 1541–1542. Helsinki: Otava, 1964.

 Galleria 

 Lähteet 

 Aiheesta muualla 

Luokka:Suomalaiset arkkitehdit
Luokka:Vuonna 1840 syntyneet
Luokka:Vuonna 1885 kuolleet